**Ministru kabineta rīkojuma projekta "Par 1991. gada barikāžu 30 gadu atceres pasākumu plānu" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar projektu apstiprina 1991. gada barikāžu 30 gadu atceres pasākumu plānu (turpmāk – Plāns) barikāžu atceres pasākumu īstenošanai 2021. gada janvārī.Lai nodrošinātu Plānā ietverto pasākumu īstenošanu, nepieciešami papildu valsts budžeta līdzekļi 151 392,00 *euro* apmērā. Pasākumu īstenošana uzsākama 2020. gadā ar nepieciešamo papildu finansējumu 62 176,00 e*uro* apmērā un turpināma un noslēdzama 2021. gadā ar nepieciešamo papildu finansējumu 89 216,00 *euro* apmērā.Projekts stāsies spēkā saskaņā ar Oficiālo publikāciju un tiesiskās informācijas likuma 7. panta trešo daļu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts "Par 1991. gada barikāžu 30 gadu atceres pasākumu plānu" (turpmāk – rīkojuma projekts) izstrādāts, pamatojoties uz Ministru kabineta 2020. gada 29. janvāra rīkojuma Nr. 37 "Par darba grupu 1991. gada barikāžu 30 gadu atceres pasākumu organizēšanai" 2. punktu, kas uzdod darba grupai 1991. gada barikāžu 30 gadu atceres pasākumu organizēšanai (turpmāk – darba grupa) izstrādāt informatīvo ziņojumu par pasākumu organizēšanas norises gaitu, un darba grupas vadītājam to noteiktā kārtībā iesniegt izskatīšanai Ministru kabinetā un Ministru kabineta 2018. gada 17. jūlija noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 41. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021. gada janvārī apritēs 30 gadi kopš 1991. gada janvāra barikādēm, kad Latvijas neatkarības atbalstītāji aizstāvēja valsts brīvību pret militārām akcijām un neatkarības pretiniekiem. Barikādes bija nozīmīgs tautas pašapziņas un gribas izpausmes brīdis, kad cilvēki bija apņēmības pilni nosargāt savu zemi un brīvību. Tā bija nevardarbīgās pretošanās izpausme, masveidīga gatavība aizsargāties bez ieročiem, kad cilvēki izveidoja barikādes apkārt Augstākajai Padomei, Ministru Padomei, pie Televīzijas un citiem stratēģiski svarīgiem objektiem Rīgā, arī Ulbrokā, Siguldā, Liepājā, Kuldīgā un citur. Pateicoties plašajai sabiedrības iesaistei, neatkarības pretinieku mēģinājums pārņemt varu izgāzās. 1991. gada janvāra barikādes ir arī izcils un unikāls starptautiskas nozīmes nevardarbīgas pretošanās piemērs, kā arī būtiska Latvijas vēstures sastāvdaļa. Lai nodrošinātu barikāžu atzīmēšanu 2021. gadā, ir sagatavots rīkojuma projekts, ar kuru paredzēts apstiprināt Plānu. Rīkojuma projekta sagatavošanas gaitā ir ņemta vērā vispārējā situācija Latvijā un pasaulē, ko izraisījusi COVID-19 pandēmija un tās ietekmē noteiktā ārkārtas situācija (tai skaitā noteiktie ierobežojumi), kā arī tās ietekme uz finanšu resursu pieejamību.Darba grupas sagatavotais Plāns (iekļauts rīkojuma projekta pielikumā) sastāv no tradicionālajiem pasākumiem, kas notiek ik gadu, atzīmējot 1991. gada barikāžu notikumus, un tiek īstenoti institūcijām pieejamā budžeta ietvaros. Daļai 30 gadu jubilejas pasākumu ir nepieciešams papildu finansējums. Darba grupa, sagatavojot Plānu, ir ņēmusi vērā šādus principus: 1) svinēt barikāžu izdošanos, 2) godināt barikāžu dalībniekus un 3) atcerēties barikāžu notikumus un to nozīmi Latvijas neatkarības atjaunošanā. Būtisks priekšnoteikums pasākumu iekļaušanai Plānā bija to atbilstība pēc iespējas visaptverošas paaudžu iesaistes nodrošināšanai, lai barikāžu pasākumos satiktos gan barikāžu dalībnieki, gan jaunieši. Paaudžu līdzdalība nodrošinās vēsturiskās atmiņas un pieredzes stāstu par barikādēm nodošanu no paaudzes uz paaudzi, veicinot notikumu liecību un atmiņu saglabāšanu. Tāpat priekšroka tika dota ilgtspējīgiem pasākumiem, piemēram, izstāžu un televīzijas filmas un videomateriālu izveidošana (ietverot pētniecību un dokumentēšanu), kā arī pasākumiem, ko iespējams piedāvāt plašai publikai gan Latvijā, gan ārzemēs.Lai efektīvi izmantotu jau pieejamos valsts budžeta līdzekļus, liela daļa no Plānā iekļautajiem pasākumiem tiks īstenota jau pieejamā budžeta ietvaros (rīkojuma projekta pielikuma I sadaļa "Pasākumi, kas nodrošināmi esošā budžeta ietvaros"). Īpaši jāizceļ Kultūras ministrijas un Ārlietu ministrijas plānotie pasākumi no Latvijas valsts simtgades programmas:**Konference "Barikāžu trīsdesmitgadei veltīta muzeju zinātniski pētnieciskā konference un konferences referātu krājuma izdošana"**. Konferenci īstenos Kultūras ministrija sadarbībā ar Latvijas Nacionālo bibliotēku un 1991. gada barikāžu dalībnieku biedrību, izveidojot konferences organizēšanas darba grupu, lai nodrošinātu visaptverošu un mūsdienīgu satura izstrādi, referentu izvēli, kā arī konferences referātu krājuma izdošanu. Atbildīgā institūcija: Kultūras ministrija sadarbībā ar Latvijas Nacionālo bibliotēku un 1991. gada barikāžu dalībnieku biedrībuLīdzatbildīgās institūcijas: Latvijas Zinātņu akadēmija. Plānotais finansējums: 9700,00 *euro* 2020. gadā sagatavošanas posmam no līdzekļiem, kas bija plānoti Latvijas valsts simtgades programmas realizācijai – 4. maija publiskajam pasākumam Rīgā (kas tika atcelts sakarā ar ārkārtējās situācijas noteikšanu), un 15 300,00 *euro* 2021. gadā konferences norisei un konferences referātu krājuma izdošanai.Finansējuma avots: esošo budžeta līdzekļu ietvaros no Latvijas valsts simtgades programmas finansējuma.**Informatīvs izdevums "Barikādēm – 30"**. Informatīvi skaidrojošā materiāla saturisko un tehnisko sagatavošanu un izdošanu īsteno Kultūras ministrija, sadarbībā ar 1991. gada barikāžu dalībnieku biedrību. Izdevumā plānots skaidrot barikāžu vēsturisko nozīmi Atmodas laikā Latvijā un plašāku nozīmi Austrumeiropas demokratizācijas procesos. Izdevumu plānots sagatavot latviešu un angļu valodā, nodrošināt tā pieejamību Latvijas bibliotēkās un Latvijas vēstniecībām ārvalstīs, un plašai sabiedrībai elektroniskā formātā.Atbildīgā institūcija: Kultūras ministrija.Līdzatbildīgās institūcijas: 1991. gada barikāžu dalībnieku biedrība.Plānotais finansējums: 6000,00 *euro* 2020. gadā esošo budžeta līdzekļu ietvaros no Latvijas valsts simtgades programmas finansējuma.**Fotoizstāde "Barikādēm 30"**. Ārlietu ministrijas sadarbībā ar 1991. gada barikāžu dalībnieku biedrību, izmantojot tās krājumos esošos foto materiālus, veidotas fotoizstādes izvietošana NATO galvenajā mītnē Briselē ar mērķi padarīt starptautiskajai sabiedrībai pieejamas dokumentālās liecības par barikāžu laiku.Atbildīgā institūcija: Ārlietu ministrija.Līdzatbildīgās institūcijas: 1991. gada barikāžu dalībnieku biedrība.Plānotais finansējums: esošo budžeta līdzekļu ietvaros no Latvijas valsts simtgades programmas finansējuma.Lai nodrošinātu pilnvērtīgu 1991. gada barikāžu 30 gadu atzīmēšanu, atsevišķiem pasākumiem ir nepieciešams papildu finansējums (rīkojuma projekta pielikuma II sadaļa "Pasākumi, kas nodrošināmi ar papildu finansējumu").**Atceres ugunskura iedegšana Zaķusalā un atceres pasākums pie Vecmīlgrāvja tilta.**Apraksts: Atceres ugunskura iedegšanai Zaķusalā ir dziļi simboliska nozīme, ņemot vērā, ka barikāžu laikā Latvijas Televīzijai bija vitāli svarīga un simboliska loma patiesas informācijas nodrošināšanai sabiedrībai. Ugunskura iedegšanas laikā paredzēts jaunsargu svinīgais solījums, Nacionālo bruņoto spēku (turpmāk – NBS) tehnikas demonstrējums, muzikālais noformējums (ansamblis no Jēkabpils un NBS orķestris), kā arī iespēja aplūkot NBS tehnikas demonstrējumus. Jauniešiem būs iespēja "uzbūvēt" barikādes pēc 1991. gada fotogrāfijām. Pasākuma dalībnieku vidū arī Zaķusalas aizstāvji no visas Latvijas.Pie Vecmīlgrāvja tilta atrodas piemiņas zīme "Baltais krusts", kas veltīta barikāžu laika pirmajam upurim, Latvijas Republikas Satiksmes ministrijas šoferim Robertam Mūrniekam, kurš tika nošauts apšaudē pie Vecmīlgrāvja tilta barikādēm 1991. gada 16. janvārī. Šī vieta barikāžu laikā bija nozīmīga ar to, ka bija pirmais postenis ceļā no OMON[[1]](#footnote-1) bāzes uz pilsētas centru. Tradicionāli katru gadu 16. janvārī plkst.16:00, pie Baltā krusta notiek atceres pasākumi, kuros piedalās barikāžu aizstāvji, zemessardzes 13. bataljona veterāni un 13. Zemessardzes bataljona zemessargi, smago automašīnu šoferi no Cēsīm un Valmieras, kuri šeit atradās barikāžu dienās, Rīgas Ziemeļu izpilddirekcijas darbinieki, Rīgas 28. un 31. vidusskolas un Jaunciema pamatskolas audzēkņi, kā arī Roberta Mūrnieka tuvinieki.Atbildīgā institūcija: 1991. gada barikāžu dalībnieku biedrība.Līdzatbildīgās institūcijas: VSIA "Latvijas Televīzija", Aizsardzības ministrija, Latviešu virsnieku apvienība, 1991. gada barikāžu dalībnieku Mārupes biedrība un Rīgas Ziemeļu izpilddirekcija.Nepieciešamais finansējums: kopējais nepieciešamais finansējums **1650,00 *euro*** (500,00 *euro* 2020. gadā, 1150,00 *euro* 2021. gadā).**Barikāžu ugunskuri Vecrīgā (Vēsturiskā barikāžu rekonstrukcija)**Apraksts: 1991. gada barikāžu notikumi Rīgā primāri risinājās Doma laukumā, kā arī citās Rīgas vietās. Lai nodrošinātu maksimāli plašu pasākumu pieejamību, Vecrīgas ietvaros tiks izvietotas 5 ugunskuru tematiskās pieturvietas – Doma laukumā, pie Latvijas Republikas Saeimas (bijušās Augstākās Padomes) ēkas, pie Pulvertorņa (barikādes nr.1 1991. gada barikāžu laikā), Vecpilsētas ielā pie bijušas Latvijas Tautas frontes (turpmāk – LTF) mītnes un pie Ministru kabineta (barikāžu laikā Ministru Padomes) ēkas. Tematisko pieturvietu mērķis ir nodrošināt maksimāli plašu un interaktīvu sabiedrības iesaisti pasākumos. Visās ugunskuru vietās tiks aicināti ar saviem atmiņu stāstiem piedalīties tie ļaudis, kas tajos objektos atradās 1991. gada barikāžu laikā. Doma laukumā 2021. gada 20. janvārī tiks organizēta 1991. gada barikāžu laika rekonstrukcija – dodot iespēju apskatīties tā laika tehniku, traktorus, baļķu vedējus, ugunsdzēsēju un ātrās palīdzības automašīnas. Pasākuma mērķis – vienot paaudzes, daloties savā pieredzē, svinot Latvijas neatkarību, svinot brīvību.Atbildīgā institūcija: 1991. gada barikāžu dalībnieku biedrība.Līdzatbildīgās institūcijas: Latvijas Investīciju un attīstības aģentūra, Kultūras ministrija, VSIA "Latvijas Televīzija", Rīgas dome.Nepieciešamais finansējums: kopējais nepieciešamais finansējums **25 243,00 *euro*** (5243,00 *euro* 2020. gadā, 20 000,00 *euro* 2021. gadā).**Izstāde "Barikādēm 30"**Apraksts: Cilvēku atmiņā bieži vien pastāv uzskats, ka 1991. gada janvāra barikādes bija spontāns masveida pasākums nozīmīgo valsts objektu aizsardzībai. Realitātē par nepieciešamību ārkārtas situācijā veidot barikādes jau runāja krietnu laiku iepriekš, un, kad pienāca šis brīdis, barikāžu veidošana notika organizētā un koordinētā veidā. Izstādes mērķis ir veicināt cilvēku izpratni par 1991. gada barikāžu pasākumu organizāciju, kā arī palūkoties uz barikāžu notikumiem no citas perspektīvas, nekā tas tiek darīts tradicionāli. Izstādē atspoguļojamie aspekti: barikāžu idejas apspriešana 1990. gada 2. pusē un 1991. gada janvāra sākumā; valdības, LTF un citu sabiedrisko organizāciju viedokļi, idejas un plāni; instrukcijas X stundai nozīme un saturs; sadarbības līgums starp sabiedriskajā organizācijām "Vienoti Latvijai"; 13. janvāra manifestācijas organizācija; barikāžu organizācijas pasākumi laikā no 1991. gada 13.-27. janvārim; Operatīvā štāba izveidošana un tā darbība barikāžu dienās; aizsardzības sistēmas izveidošana; valdības darbība barikāžu dienās (Augstākās Padomes, Ministru Padomes, Lauksaimniecības, Satiksmes, Iekšlietu u.c. ministriju darbība); LTF loma barikāžu organizācijā; citu sabiedrisko organizāciju nozīme (Latviešu strēlnieku apvienība, Īpašo brīvprātīgo kārtības sargu vienības); barikāžu nojaukšana.Atbildīgā institūcija: 1991. gada barikāžu muzejs.Līdzatbildīgā institūcija: nav.Nepieciešamais finansējums: **8350,00 *euro*** 2020. gadā.**Fotoizstāde "Barikādes Latvijā"**Apraksts: Laika posmā no 2021. gada 13. līdz 25. janvārim, Rīgā, Brīvības laukumā un Doma laukumā izstādīt 50 izgaismotus stendus ar 100 lielformāta fotogrāfijām. Fotoizstādes ekspozīcija veidota no 1991. gada barikāžu muzeja foto-video krājuma, kā arī no jaunieguvumiem, uzrunājot barikāžu laika fotogrāfus pārskatīt savus personiskos arhīvus un nodot barikāžu laika fotogrāfijas glabāšanā Latvijas Nacionālajā muzeju krājumā.Atbildīgā institūcija: 1991. gada barikāžu dalībnieku biedrība.Līdzatbildīgā institūcija: nav.Nepieciešamais finansējums: kopējais nepieciešamais finansējums **25 000,00 *euro*** (15 000,00 *euro* 2020. gadā un 10 000,00 *euro* 2021. gadā).**Izglītības iestāžu un pedagogu labās prakses piemēri barikāžu notikumu izzināšanā un atceres norišu organizēšanā**Apraksts: Mērķis ir pilnveidot skolēnu zināšanas par barikāžu notikumiem un veicināt pilsonisko līdzdalību šo notikumu atcerē. Projekta uzdevumi: 1) apzināt izglītības iestāžu, pedagogu un skolēnu labās prakses piemērus barikāžu notikumu izzināšanā un atceres nodrošināšanā; 2) popularizēt labākās prakses piemērus un pozitīvo pieredzi; 3) izveidot un publiskot iegūtos materiālus ar izmantošanas iespējām mācību un audzināšanas procesā.Atbildīgā institūcija: Valsts izglītības satura centrs.Līdzatbildīgā institūcija: izglītības iestādes.Nepieciešamais finansējums: **2000,00 *euro*** 2021. gadā.**Skolēnu pētniecisko un radošo darbu konkurss "Garaspēka barikādes", darbu lasījumi un prezentācijas**Apraksts: 2020./2021. mācību gada tēma skolēnu pētniecisko un radošo darbu konkursā ir 1991. gada barikādes. Konkursā piedalās skolēni no 5.-12. klasei. Skolēni pēta, analizē un interpretē dažādus vēstures avotus (foto, video, atmiņu stāti, publikācijas, vēsturiskās rekonstrukcijas u.c.). Skolēni savos darbos var akcentēt gan ģimenes, dzimtas, vietējās kopienas lomu barikāžu dienās Latvijas valstiskuma nosargāšanā, gan piemiņas saglabāšanas nozīmi un piemērus (kā barikāžu laiks tiek pieminēts mūsdienās – ģimenē, skolā, vietējā sabiedrībā, visā valstī). Konkursa noslēgumā skolēnu lasījumi un prezentācijas, labāko darbu apbalvošana. Mērķis: Veicināt Latvijas vēstures izzināšanu, jauniešiem apzinot un analizējot vēstures avotus un izstrādājot avotu pētījumā balstītu patstāvīgu darbu.Uzdevumi: 1) veidot prasmi apzināt, apkopot, analizēt un interpretēt vēstures avotus; 2) attīstīt prasmi veidot jēgpilnu pētniecisko darbu dažādās formās; 3) veicināt prasmi uzstāties publikas priekšā un skaidrot savu izstrādāto darbu.Atbildīgā institūcija: Valsts izglītības satura centrs.Līdzatbildīgā institūcija: Latvijas vēstures un sociālo zinību skolotāju biedrība.Nepieciešamais finansējums: **2000,00 *euro*** 2021. gadā.**Barikāžu trīsdesmitgades sagatavošanas radošais un tehniskais darbs**Apraksts: Lai atcerētos, godinātu un svinētu barikāžu trīsdesmitgadi, nepieciešams koordinēti veikt organizatorisko pasākumu sagatavošanas darbus, aicinot, gan barikāžu dalībniekus, gan Latvijas neatkarības laikā dzimušos, piedalīties barikāžu notikumu atcerē un svinēšanā, kā arī organizēt vienotu valsts mēroga publicitātes kampaņu (informācija medijos un pilsētvidē).Lai nodrošinātu organizatorisko darbu, nepieciešams atalgojums darbiniekam, kurš nodrošinās visu barikāžu trīsdesmitgades Plānā ietverto aktivitāšu koordināciju, lai nodrošinātu vienotu un sinerģisku dažādo institūciju organizēto pasākumu norisi. Paredzams, ka papildus Plānā ietvertajiem pasākumiem notiks arī pasākumi Latvijas novados. Būtisks darba elements būs arī pasākumu (barikāžu dalībnieku) dalībnieku apzināšana un to ierašanās nodrošināšana pasākumos. Atbildīgā institūcija: 1991. gada barikāžu dalībnieku biedrība.Līdzatbildīgā institūcija: nav.Nepieciešamais finansējums: kopējais nepieciešamais finansējums **21 194,00 *euro*** (13 116,00 *euro* 2020. gadā, 8078,00 *euro* 2021. gadā).**Televīzijas filma un videomateriāls par barikādēm**Apraksts: Barikāžu notikumu atcerei veltīta dokumentāla televīzijas filma un videomateriāls (video stāsti sociālajiem tīkliem, cits sociālo tīklu un Latvijas Televīzijas un Latvijas Radio portāla LSM.LV oriģinālsaturs), kā arī barikāžu Latvijas Televīzijas pārraižu pašreklāmas kampaņa.Videomateriālā starptautiskai sabiedrībai saistošā un saprotamā veidā informēt par 1991. gada notikumiem (tam noteikti būtu jābūt kontekstā ar to, kas Latvija ir šobrīd, nekoncentrējoties tikai uz 1991. gada notikumiem). Formāts un saturs atbilstošs izplatīšanai sociālajos tīklos, prezentācijas nolūkos.Atbildīgā institūcija: VSIA "Latvijas Televīzija".Līdzatbildīgās institūcijas: 1991. gada barikāžu dalībnieku biedrība, Kultūras ministrija, Latvijas Investīciju un attīstības aģentūra, Ārlietu ministrija, Latvijas Institūts.Nepieciešamais finansējums: kopējais nepieciešamais finansējums **30 306,00** *euro* (14 997,00 *euro* 2020. gadā, 15 309,00 *euro* 2021. gadā). **Barikāžu atceres pasākumu tiešraides Latvijas Televīzijā**Apraksts: Tiešraides pieslēgumi pasākumiem Rīgas pilsētā.Atbildīgā institūcija: VSIA "Latvijas Televīzija".Līdzatbildīgā institūcija: 1991. gada barikāžu dalībnieku biedrība.Nepieciešamais finansējums: **17 998,00** *euro* 2021. gadā.**Barikāžu atceres pasākumu oriģinālsatura izveide un atspoguļojums Latvijas Radio**Apraksts: Latvijas Radio (Latvijas Radio 1 un Latvijas Radio Ziņu dienests) nodrošinās plašu barikāžu trīsdesmitgades pasākumu atspoguļojumu, veidojot oriģinālsaturu – intervijas un stāstus par 1991. gada barikāžu laiku. Atbildīgā institūcija: VSIA "Latvijas Radio".Līdzatbildīgā institūcija: nav.Nepieciešamais finansējums: **12 681,00** *euro* 2021. gadā.**Grāmata "Latvijas Tautas fronte barikādēs"**Apraksts: Grāmatas uzdevums ir atspoguļot laika posmu pēc 1990. gada 4. maija Neatkarības deklarācijas un līdz 1991. gada augusta notikumiem, kura galvenais vēsturiskais notikums bija uzvara 1991. gada janvāra barikādēs. Bez šīs uzvaras būtu savādāka ne tikai Latvijas, bet arī visas Baltijas vēsture, nebūtu iespējama integrācija Eiropas Savienībā un NATO. Barikāžu dalībnieki demonstrēja ne tikai pašaizliedzību un drosmi, bet arī ārkārtīgu organizētību un disciplīnu. Tas izskaidrojams ar lielu sagatavošanas un organizatorisko darbu, kuru kopš 1990. gada vasaras veica LTF, ņemot vērā, ka Maskavas centieni pārņemt varu Latvijā ir tā laika ikdienas realitāte. Barikādes kļuva par latviešu Trešās Atmodas augstāko punktu un tagad, pēc 30 gadiem, arī tās simbolu veiksmīgi īstenotas nevardarbīgas pretošanās dēļ, kas guva lielu atbalstu daudzās pasaules valstīs. LTF kopš pašiem savas darbības pirmsākumiem īstenoja "Dziesmotās revolūcijas" ceļu, bez vardarbības un asinsizliešanas. Tas arī bija viens no Latvijas Republikas atjaunošanas veiksmes stāsta iemesliem, kas ar lielākās tautas daļas atbalstu tika īstenots 1991. gada janvārī. Balstoties uz LTF veterānu atmiņām, tā laika preses publikācijām, arhīvu materiāliem, kā arī 1991. gada barikāžu muzeja un Latvijas Nacionālā vēstures muzeja Tautas frontes nodaļas krājumiem, grāmatā tiks atspoguļots šīs Latvijas vēstures dramatiskais posms. Tā laika notikumu dalībniekiem būs iespēja iepazīstināt ar līdz šim tikai nedaudziem zināmām liecībām par barikādēm, bet mūsu jaunajai paaudzei – gūt priekšstatu par notikumu norisi un būtību, radot viņos pārliecību, ka, ja būs nepieciešams, viņi spēs to atkārtot.Atbildīgā institūcija: 1991. gada barikāžu dalībnieku biedrība.Līdzatbildīgās institūcijas: Latvijas Nacionālā vēstures muzeja Tautas frontes nodaļas sabiedriskā padome. Nepieciešamais finansējums: kopējais nepieciešamais finansējums **4970,00 *euro*** 2020. gadā.Barikādes apvienoja cilvēkus no visiem Latvijas reģioniem, tādēļ, lai nodrošinātu arī barikāžu trīsdesmitgades atzīmēšanu visā Latvijā, ikviens (tai skaitā arī pašvaldības) ir aicināts īstenot savus 1991. gada barikāžu atceres pasākumus. Lai arī šie pasākumi nebūs iekļauti Ministru kabineta apstiprināmajā Plānā, tie būs neatņemama 1991. gada barikāžu atzīmēšanas sastāvdaļa. |
| 3. | Projekta izstrādē iesaistītās institūcijas un publiskas personas kapitālsabiedrības | Darba grupā pārstāvētās institūcijas: Tieslietu ministrija, Kultūras ministrija, Aizsardzības ministrija, Ārlietu ministrija, Finanšu ministrija, Vides aizsardzības un reģionālās attīstības ministrija, Valsts kanceleja, Valsts prezidenta kanceleja, Saeimas Administrācija, Latvijas Investīciju un attīstības aģentūra, Nacionālās elektronisko plašsaziņas līdzekļu padome (Latvijas Televīzija, Latvijas Radio), Valsts izglītības satura centrs, Valsts policija, Valsts ugunsdzēsības un glābšanas dienests, Rīgas dome, Latvijas Zinātņu akadēmija, 1991. gada barikāžu dalībnieku biedrība, biedrība "Latvijas Pašvaldību savienība", biedrība "Tautas frontes muzeja sabiedriskā padome". |
| 4. | Cita informācija | Apzinoties pieejamos finanšu resursus, Plānā nav iekļauti šādi finanšu ietilpīgi pasākumi **235 536,00** *euro* apmērā 2020. un 2021. gadā:**1) Koncerts veltīts barikāžu trīsdesmitgadei Latvijas pilsētās** (Liepājā, Jelgavā, Cēsīs, Rēzeknē, Rīgā)Apraksts: Koncerts veltīts barikāžu dalībnieku godināšanai. Koncerta norise Latvijas reģionos saistīta ar pēc iespējas plašākas Latvijas sabiedrības (tai skaitā arī bijušo barikāžu dalībnieku) iespēju tiešā veidā piedalīties barikāžu trīsdesmitgades atzīmēšanā. Koncerta ietvaros paredzēts arī vēsturisks apskats par novada barikāžu dalībnieku dalību 1991. gada barikādēs ar video uzņemtiem barikāžu dalībnieku atmiņu stāstījumu fragmentiem. Koncertā iekļautas padomju laikā aizliegtās dziesmas dažādu dziedātāju izpildījumā. Koncertā iekļauts arī kantātes "Vēstules uz bruģa" (2006. gads) atskaņojums.Nepieciešamais finansējums: 133 103,00 *euro* 2021. gadā**2)** **1991. gada barikāžu aizstāvju atceres dienas 30. gadskārtai veltīts koncerts Rīgas Domā**Apraksts: Rīgas Domam 1991. gada barikāžu laikā bija īpaša un simboliska nozīme. Lai atcerētos trīsdesmit gadu senos notikumus un svinētu Latvijas neatkarību šodien, koncerts ir īpaši veltīts barikāžu aizstāvjiem. Koncerts Rīgas Domā ir arī būtiska un simboliska kopējo barikāžu notikumu atceres sastāvdaļa. Atbildīgā institūcija: Rīgas domes Izglītības, kultūras un sporta departamenta Kultūras pārvalde.Līdzatbildīgā institūcija: Rīgas Doma pārvalde.Nepieciešamais finansējums: kopējais papildu[[2]](#footnote-2) nepieciešamais finansējums **20 000,00 *euro*** (5000,00 *euro* 2020. gadā, 15 000,00 *euro* 2021. gadā).**3) 1991. gada barikāžu muzeja ekspozīcijas pilnveidošana un tā popularizēšana**Apraksts: 1991. gada barikāžu muzeja ekspozīcija izveidota 2006. gadā un jau tajā pašā gadā saņēma Kultūras ministrijas balvu par gada labāko ekspozīciju. Pēc balvas piešķiršanas daudzi Latvijas muzeji pārņēma muzeja pieredzi. 15 gadu laikā muzeja krājums ir ievērojami papildinājies, mainījušās jaunās tehnoloģijas un muzeja ekspozīcija ir gan morāli, gan fiziski novecojusi. Pašlaik ir izstrādāts plāns, lai ar jauniem eksponātiem un modernu tehnoloģiju muzeja ekspozīciju pilnveidotu ar mērķi sniegt daudz pilnīgāku ieskatu par 1991. gada barikāžu notikumiem.Nepieciešamais finansējums: kopējais nepieciešamais finansējums 22 194,00 *euro* (10 000,00 *euro* 2020. gadā, 12 194,00 *euro* 2021. gadā).**4) Likuma** **"Par 1991. gada barikāžu dalībnieku statusu" izpilde**Apraksts: likuma "Par 1991. gada barikāžu dalībnieku statusu" 3. pants paredz, ka izdevumus, kas saistīti ar barikāžu dalībnieka statusu apliecinošu apliecību izgatavošanu, izsniegšanu un lietvedību, sedz no valsts budžeta. 2020. gadā likuma izpildei ir piešķirti nepietiekami finanšu līdzekļi, tikai 50 % apmērā no nepieciešamā apjoma. Nepieciešamais finansējums: 38 045,00 *euro* 2020. gadā.**5) 1991. gada barikāžu muzeja attīstība un popularizēšana**Apraksts: 1991. gada barikāžu muzejs izveidots 2001. gadā un 2003. gadā ieguvis valsts akreditāciju. Nepieciešams finansējums muzeja ēkas un ieejas noformēšanai, muzeja konferenču–izstāžu zāles kosmētiskajam remontam, kā arī viedtehnoloģiju izmantošana muzejā (virtuālās realitātes brilles, interaktīva pašuzskaites karte apmeklētājiem).Nepieciešamais finansējums: kopējais nepieciešamais finansējums 22 194,00 *euro* (8728 *euro* 2020. gadā, 13 466,00 *euro* 2021. gadā). |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi Latvijas iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |
| **Rādītāji** | **2020. gads** | Turpmākie trīs gadi (*euro*) |
| **2021. gads** | **2022. gads** | **2023. gads** |
|  | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 62 176 | 0 | 89 216 | 0 | 0 | 0 |
| 2.1. valsts pamatbudžets, tai skaitā: | 0 | 62 176 | 0 | 89 216 | 0 | 0 | 0 |
| Tieslietu ministrija | 0 | 47 179 | 0 | 39 228 | 0 | 0 | 0 |
| Izglītības un zinātnes ministrija | 0 | 0 | 0 | 4 000 | 0 | 0 | 0 |
| Nacionālā elektronisko plašsaziņas līdzekļu padome | 0 | 14 997 | 0 | 45 988 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -62 176 | 0 | -89 216 | 0 | 0 | 0 |
| 3.1. valsts pamatbudžets | 0 | -62 176 | 0 | -89 216 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 62 176 | 0 | 89 216 | 0 | 0 | 0 |
| 5. Precizēta finansiālā ietekme: | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pasākuma plāna II sadaļas "Pasākumi, kas nodrošināmi ar papildu finansējumu" paredzēto pasākumu izpildei nepieciešami finanšu līdzekļi 2020. gadā 62 176 *euro* apmērā un 2021. gadā 89 216 *euro* apmērā, tai skaitā:1) Tieslietu ministrijai 2020. gadā 47 179 *euro* un 2021. gadā 39 228 *euro*;2) Izglītības un zinātnes ministrijai 2021. gadā 4000 *euro*;3) Nacionālajai elektronisko plašsaziņas līdzekļu padomei 2020. gadā 14 997 *euro* un 2021. gadā 45 988 *euro*.2020. gadā nepieciešami finanšu līdzekļi 62 176 *euro* apmērā šādu pasākumu uzsākšanai/īstenošanai (detalizēts aprēķins pielikumā):* Atceres ugunskura iedegšana Zaķusalā un atceres pasākums pie Vecmīlgrāvja tilta – 500 *euro*;
* Barikāžu ugunskuri Vecrīgā (Vēsturiskā barikāžu rekonstrukcija) – 5243 *euro*;
* Izstāde "Barikādēm 30" – 8350 *euro*;
* Fotoizstāde "Barikādes Latvijā" – 15 000 *euro*;
* Barikāžu trīsdesmitgades sagatavošanas radošais un tehniskais darbs – 13 116 *euro*;
* Televīzijas filma un videomateriāls par barikādēm – 14 997 *euro*;
* Grāmata "Latvijas Tautas fronte barikādēs" – 4970 *euro*.

2021. gadā nepieciešami finanšu līdzekļi 89 216 e*uro* apmērā šādu pasākumu īstenošanai (detalizēts aprēķins pielikumā):* Atceres ugunskura iedegšana Zaķusalā un atceres pasākums pie Vecmīlgrāvja tilta – 1150 *euro*;
* Barikāžu ugunskuri Vecrīgā (Vēsturiskā barikāžu rekonstrukcija) – 20 000 *euro*;
* Fotoizstāde "Barikādes Latvijā" – 10 000 *euro*;
* Izglītības iestāžu un pedagogu labās prakses piemēri Barikāžu notikumu izzināšanā un atceres norišu organizēšanā – 2000 *euro*;
* Skolēnu pētniecisko un radošo darbu konkurss "Garaspēka barikādes", darbu lasījumi un prezentācijas – 2000 *euro*;
* Barikāžu trīsdesmitgades sagatavošanas radošais un tehniskais darbs – 8078 *euro*;
* Televīzijas filma un videomateriāls par barikādēm – 15 309 *euro*;
* Barikāžu atceres pasākumu tiešraides Latvijas Televīzijā – 17 998 *euro*;
* Barikāžu atceres pasākumu orģinālsatura izveide un atspoguļojums Latvijas Radio – 12 681 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | 2020. gada izdevumi tiek segti no valsts budžeta programmas 02.00.00 "Līdzekļi neparedzētiem gadījumiem". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Kultūras ministrija, Aizsardzības ministrija, Ārlietu ministrija, Iekšlietu ministrija, Valsts Prezidenta kanceleja, Saeimas Administrācija, Latvijas Investīciju un attīstības aģentūra, Valsts izglītības satura centrs, Latvijas Televīzija, Latvijas Radio, Latvijas Nacionālais vēstures muzejs, Rīgas dome, Mārupes novada dome, Doma baznīca, 1991. gada barikāžu dalībnieku biedrība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar rīkojuma projektu netiek deleģētas jaunas funkcijas.Jaunas valsts pārvaldes institūcijas nav jāveido.Esošo institūciju likvidācija vai reorganizācija nav jāveic. |
| 3. | Cita informācija | Nav |

Iesniedzējs:

Ministru prezidenta biedra,

tieslietu ministra p.i.,

satiksmes ministrs Tālis Linkaits

Pommere 67036915

Kristine.Pommere@tm.gov.lv

1. Īpašu uzdevumu milicijas vienība [↑](#footnote-ref-1)
2. Kopējais koncertam nepieciešamais finansējums ir 40 000,00 *euro* (20 000,00 *euro* ir Rīgas Domes finansējums). [↑](#footnote-ref-2)